LHV andis oma klientidele teada, et välismaksete ja Euroopa ekspressmaksete hinnakiri muutub alates 27. juunist 2022.
Hinnakirja kohaselt maksab Euroopa ekspressmakse pangakontoris või telefoni teel 22 eurot, kui see on jagatud kuludega makse ning laekuva Euroopa ekspressmakse teenustasu on 7 eurot.
Välismaksete hinnakiri jääb sõltuvalt makse liigist ja tehingu toimumise kohast 7 ja 37 euro vahele ning makse laekumise eest on samuti teenustasu 7 eurot. Lisaks maksab maksete parandamine, tühistamine, tagasikutsumine või järelepärismised 10 eurot ning maksekorralduse kinnituse väljastamine 5 eurot.
Teenustasud lähevad kallimaks korrespondentpankade teenustasude tõusuga seoses. Tavapärased Euroopa maksed ja välkmaksete hinnakiri jääb samaks.
Täpsem uus hinnakiri on nähtav LHV kodulehel.